Chiprana - Biquipedia, a enziclopedia libre

# Chiprana

### De Biquipedia

Chiprana

{{{imachen}}}
Comunidat autonoma | Aragón
Probinzia | Zaragoza
Redolada | Baxo Aragón-Casp
Codigo postal | 50792
Latitut Lonchitut | 41° 15’ 43’’ Norte 0° 7’ 40’’ Ueste
Superfizie | 38 km²
Altaria | 178 m.
Distanzia | 102 km enta Zaragoza
Poblazión | 430 ab.
Chentilizio | {{{chentilizio}}}
Ríos | {{{ríos}}}
Pachina web | www.Chiprana.es

Chiprana ye un lugar d'a redolada Baxo Aragón-Casp. Ye situata á 178 m sopre o ran d'a mar y a 102 km de Zaragoza por as carreteras N-II, A-230, A-221, sopre a ripa dreita de l'Ebro.

## [Editar] Nome

Ye fazil que bienga d'o latín vulgar CIPRESUS, d'o latín clasico Cupressus, Ziprés y siga un caso de palatalización de CE, CI. Igual que en Zedriellas, puede referir-se a una crupresacia d'o terreno: a sabina Juniperus phoenicea u a sabina Juniperus thurifera.

## [Editar] Patrimonio natural

A Salada de Chiprana, ye una de as pocas salinas d'a peninsula iberica con augua tot l'año. Esiste un paleocanal en meyo. I-ha tapizes algars unicos en o mundo y inbertebratos endemicos. Sin dembargo as condizions han cambeato dende que a zeica "La fillola" desemboca en ella y han dulzificato l'augua, faborindo a espezies cosmopolitas. A especie de Tamariz que esiste en a ripa de a lacuna ye diferén de o Tamarix gallica más cheneral, ye Tamarix boveana.

Esiste amán una lacuna d'augua dulce de tot, La Estanca.

## [Editar] Patrimonio Arquitectonico

A ermita de a Birchen d'a Consolazión ye declarata Monumento Istorico-Artistico Nazional, ye un edificio con repuis d'o mausoleyo d'os Flavios en a fachada. Bi ha bels repuis romans en o termino de Chiprana.

## [Editar] Repuis d'Aragonés en Chiprana

O charrar chipranesco ye bisto como diferén por a chen d'o Baxo Aragón y Ribera Baxa, ye conoxito como chipranesco y ye a bariedat d'o castellán con más repuis d'aragonés a o sur de l'Ebro, con carauters que o relazionan con o Sobrarbe y Semontano. Como palabra d'influyenzia Sobrarbesa u Ribagorzana tenemos lera, que en aragonés cheneral y en o lesico de Casp y atros lugars bezins on se charra castellán, ye glera.

Retrieved from "http://an.wikipedia.org../../../c/h/i/Chiprana.html"

Categoría: Localidaz de Zaragoza

##### Views

- Articlo
- Descusión
- Current revision

##### Rechirar

##### Atras luengas

- Português
- Italiano